LidanRubinov/Halacha-QA huggingface dataset:
שאלה: קידוש ממי שכופר בעיקרי הרמב"ם ודע מה שתשיב: האם ניתן לצאת ידי קידוש מבן משפחה אשר מצהיר: לא תהיה תחיית המתים המשיח לא חייב לבוא נבואות הגאולה לא בהכרח תתקיימנה אין השגחה פרטית אין צורך לקיים מצוות דרבנן כיו"ט שני או קריאת ההגדה אין לברך דיין האמת אין לברך "ודבר אחד מדבריך אחור לא ישוב ריקם" אין שכר ועונש מצד שני, הוא מודה שיש לשמור שבת כי ה ציווה, אך לא מאמין שייענש אם יחלל יש לציין כי הוא רק למד שנה במכינה צבאית כך שה"כפירה" שלו נובעת מחשיפה ללימודים אוניברסיטאיים ללא כלים להתמודד כמו לימוד ישיבתי יסודי האם זהו שיקול להחשיבו תינוק שנשבה ולהתייחס לשמירתו את השבת מפאת ציווי אלוקי כמאפשר שמיעת הקידוש יש לציין שכאשר הוא שומע שדבריו בסתירה למאמרי ח ולרמב"ם הוא אומר שהם בסך הכל היו בני אדם עם גישה דטרמיניסטית מן העולם העתיק וכי גישתו נובעת מחשיבה שקולה ומתקדמת איך לענות על טענה שכזו הוא כמובן יסבור שהם כמובן קיבעו את מעמדם הרם באמרם "ראשונים כבני אדם -- אנו כחמורים" וכו, ואין הנחתום מעיד על עיסתו כמו"כ איך לענות על הטענה שמשה רבינו ע"ה ח"ו בדה שכל דבריו בתורה מפי הגבורה ושהוא עניו מכל האדם הנ"ל מכיר את הוכחת ריה"ל שמעמד הר סיני קרה ומחייב (לא בגלל עונשין, בהם אינו מאמין, אלא בגלל שה ציווה גרידא) אך יסבור שציוויים כמו "ובערת הרע מקרבך" משה אמרם ככל ענייני הסנהדרין ולא מפי הגבורה איך לענות על הנ"ל בע"ה כמו"כ הנ"ל מתכנן ללמד תנ"ך בשנה הבאה לתיכוניסטים שאינם שומרי תו"מ האם להודיעו כי אסור לומר דברים שבקדושה מול מי שאינו לבוש בצניעות (כשהוא אומר ד"ת מנהגו להוציא ש"ש במפורש ולא לומר "ה " או "אלקים") יישר כח ב
תשובה: : המושג "תינוק שנשבה" הורחב מאד בדורנו. הבסיס לכך הוא ההבנה שהמושג הזה לא נוגע רק למי שלא מכיר בכך שהוא יהודי או שיש יהודים. המושג נוגע לכל אונס שחילול התורה והקודש. בדור שבו יש בילבו ורוב העם היהודי לא נאמן לתורה ומצוות יש אונס בדעת וכל הבילבולים יכולים להכלל בהגדרת תינוק שנשבה. אולם לא לכל ענין מועיל הגדרת תינוק שנשבה. לדעת רבים מי שרוצה להוציא אחרים בברכות התנאי הבסיס הוא שלא יהיה כופר ויאמין במה שאומר. האם התאור של מה שאתה מתאר מוגדר שהאדם כשאומר "ברוך אתה ה' אלוקינו מלך העולם" הוא מאמין בפשטות הדברים הדבר מסובך. נראה שבכל אופן לענין הברכה והשבת יש לו את אמונה הבסיסית. לגבי יכולת ההתמודדות עם כפירותיו הדברים ארוכים וקשה לכתוב כאן חיבור ארוך על כל העמדות שהזכרת. בכל אופן הדברים נוגעים לאמונה הבסיסית בתורה שבעל פה ושהתורה ניתנה לחכמי ישראל ולמרות שהתורה מתפתחת מכוח חכמתם על ידי קבלת האומה התורה שבעל פה מקבלת מעמד אלוקי מוחלט. התורה היא בגלוי מן הארץ אולם בגניזו מן השמים.
שאלה: קדיש: האחד עשר חודש יוצא כ ט באייר והשנה יוצא ב כ ט סיוון מתי אני עושה הפסקה של הקדיש (אם בכלל) ומתי אני אמור לעלות שביעי משלים לקדיש
תשובה: לספרדים - מפסיקים לומר קדיש בסיום אחד עשר חודש למשך שבוע וחוזרים לומר עד יב' חודש. לאשכנזים - כול חודש ה12 לא אומרים קדיש מלבד קדיש על ישראל שאומרים. עליית מפטיר או משלים שבת לפני יום השנה.
שאלה: נטילת ידיים בחדרי שירותים: לרב אני עובר לבית שבו 2 חדרי המקלחת שבהם גם השירותים האם ניתן ליטול בהם ידיים ואיך לעשות?. יש באפשרותי להתקין כיור במרפסת שירות אך המעבר הוא דרך אותה מקלחת עם השירותים האם זה עדיף?ומה לגבי המעבר לאחר הנטילה דרך המקלחת האם אפשר לסמוך על נטילה זו לגבי כל המצוות הצריכות נטילה כגון השכמת הבוקר ק"ש תפילין ותפילה?
תשובה: א. אפשר להשתמש בכיור במטבח.  ולענין נט"י של בוקר יש להשתדל שלא יהיו בו כלים או לשטוף את הכלים לפני השימוש, מה שבכל מקרה עושים. ב. אפשר להשתמש בכיור שבמרפסת שרות, ואף אם עוברים דרך השרותים, במקום הצורך כמו שלך, אין בזה בעיה. ג. כשאין ברירה אחרת אפשר להשתמש בכיור שבשרותים. אם הדבר אפשרי, טוב לעשות מחיצה אפילו קלה כמו וילון, שתחצוץ בין השרותים לכיור, או אפילו להסתפק בצורת הפתח כלומר שני עמודים  בגובה כמטר לפחות  ומעליהם במאוזן עמוד שלישי  אפילו אינו מונח עליהם, ובלבד שיהיה מעליהם ממש. אם זה לא אפשרי יש להוריד את מכסה האסלה וליטול בכיור שבשרותים. כמובן, יש לברך מחוץ לחדר.
שאלה: מה יקרה כשהמשיח יבוא?: רציתי לדעת- כשהמשיח יבוא התפקיד של כל אדם ימשיך? לפעמים אני חושבת שאם המשיח יבוא עכשיו אני עדיין צעירה (בת 15) ולא הספקתי הרבה בחיים שלי אז על מה ה ישפוט אותי? ובשביל מה באתי לעולם אם אני מרגישה שעדיין לא עשיתי כלום?. ובגלל שאני לא מרגישה שעשיתי משהו משמעותי בחיים שלי אני פחות מצפה למשיח. וגם אנשים ימשיכו להתחתן ולהקים בית? ואיך אפשר לצפות ל"אחרית הימים" או למשיח. בלי לדעת בכלל מה יהיה? זה לא קצת מפחיד? מה שטוב בעיני ה לאו דווקא טוב לאדם. השאלה נשאלה בהמשך לשאלה "ימות המשיח"
תשובה: : המחשבה של האדם שהטוב שלו תלוי בבחירה החופשית שלו ובמה שהוא דואג לטוב שלו היא מחשבה שרואה את הדברים לא במבט שלם. עיקר הטוב תלוי בטוב שבה מהמקור האלוקי. הקב"ה טוב ומטיב. אין ספק שהקב"ה הוא גם טוב ומטיב גם למי שיהיה באופן פרטי בזמן שיבוא המשיח. בודאי שיהיה שפע של טוב למי שיזכה להיות בדור מיוחד זה. אי אפשר לסנן את כל הרעיונות דרך ההסברה שהעמל והבחירה החופשית שלנו הם המפתח להופעת הטוב האלוקי. גם לו ה משפט שמתאים מציאות של העולם שאנו מכירים הוא לא מתאים לזמנים אחרים. אין אנו יודעים בעסקי נשמות. אולם יש אומרים שרבות מן הנשמות שמופיעות עתה בעולם הם כבר היו בעולם בדורות קודמים. עתה נשאר להם לגמור את ההופעה שלהם רק בדברים מוגדרים. אין בן דוד בה עד שיכלו נשמות מן הגוף. יש השגחה אלוקית על כל נשמה שמחברת לגוף לצורך שליחות מסוימת שבעבורה באה. הדברים הם הרבה גדולים מאשר הרגשה וחוויה מקומית. תצפי לביאת המשיח משום שהצפייה כשלעצמה היא צפייה מצמיחה ומזרימה טוב לכל המציאות. ובוודאי מי שבעבורו נוסף טוב גם הוא שגורם את הטוב מתברך.
שאלה: שירים בספירת העומר: רציתי לדעת- מותר לשמוע תיקון הכללי בספירת העומר? וסליחות? זה קודש.
תשובה: נכון לא לשמוע, אם יש ליווי של כלי נגינה.
שאלה: מוזיקה, מודרניזציה וילדים בבית הכנסת: 1. מה יחס ההלכה לגבי הבאת ילדים קטנים לבית הכנסת? 2. מה יחס ההלכה לגבי שימוש בכלי נגינה בבית הכנסת? (לא בשבת) האם הדבר מומלץ? 3. האם באופן כללי ראוי להחיל מודרניזציה (על טהרת הקודש) בתיפקוד בית הכנסת?
תשובה: מה הקשר בין שאלה 3 ליתר השאלות? בודא שראוי להכניס לבהכנ"ס מזגנים ותאורה מודרנית, שעון שבת וכדו' אולם ילדים וכלי נגינה אינם המצאה מודרנית אלה היו לעולמים באשר לילדים רק ילד שיכול לשבת בשקט ולקלוט משהו מהתפילה רשאי להיכנס לביהכנ"ס לזמן מוגבל לפי יכולתו. לפני גיל 4-5 אין מקום כלל להכניסו. אפילו לא לזמן קצר! ביהכנ"ס אינו פעוטון, מעון, או גנון,ובודאי שאינו שמרטפיה חלילה ברגע שהוא יכול לקרוא בסידור, אפילו בסידור לילדים יש מקום להכניסו לזמן קצר בלבד כשאביו מסייע לו להתפלל. מאז שהרפורמים הכניסו עוגב לביהכנ"ס כדי לחקות את הכנסיה נוהגים בתי כנסת רבים להמנע מתפילה בליווי כלי נגינה צריך שיקול דעת רחב אם להשתמש בכלי נגינה בביהכנ"ס הדבר תליו בהרבה גורמים, האם הכוונה באמת לש"ש? האם הדבר יתרום באמת להרמת הכוונה? האם יש יחס רציני למנהגי ישראל? האם אין חשש לחיקוי הרפורמים? יש להתיעץ על כך עם הרב המקומי.
שאלה: קרבן פסח לילד שהופך לבר מצווה בליל הסדר: הרב. בעז"ה, עד שנה הבאה יבנה בית המקדש- מה יהיה דינו של ילד שמגיע למצוות בליל הסדר? הוא יכול להימנות על קרבן פסח? אם לא - יש אפשרות שהוא יוכל לאכול את קרבן הפסח? לרב!
תשובה: לשואל, החיוב בפסח הוא בהקרבה ביום י"ד בין הערביים, וההקרבה היא לשם אכילה בליל ט"ו, ורק מי שמסוגל לאכול בליל ט"ו יכול להשתתף בהקרבה ביום י"ד. אם כן, לו נניח שרק בר מצווה יכול להשתתף בקרבן - עליו להיות בר מצווה ביום י"ד. אולם הדין הוא שגם ילד קטן שיכול לאכול כזית מן הפסח רשאי לאכול ממנו ואביו צריך לתת לו מן הפסח (סוכה מב ע"ב). יש דיון בראשונים האם זהו דין תורה, שנלמד מ"שה לבית אבות, שה לבית", או זהו דין דרבנן. מכל מקום, הרמב"ם (הלכות קרבן פסח פ"ה ה"ז) כותב שקטן שהיה מנוי על פסח ראשון ואחר כך נעשה בר מצווה בין פסח ראשון לפסח שני פטור מפסח שני. להרחבה בעניין זה ראה בספרנו 'שערי היכל' על מסכת פסחים, מערכה קלא.
שאלה: מכירת קוקה קולה בפסח לגוי: מכרנו קוקה קולה (שלא הייתה עם חותמת כשר לפסח) לגוי עם כל החמץ, האם מותר להשתמש בה כעת,אחרי הפסח? (שמענו ממישהו שזהו חמץ גמור שאסור במכירה)
תשובה: ב"ה שלו-ם וברכה תשתו לרוויה. הרב חגי בר גיורא
שאלה: כיסוי ראש לאישה בזמן ברכה: האם אישה נשואה בביתה צריכה לכסות את ראשה בעת אמירת ברכות או דברים שבקדושה? והאם ישנם הבדלים בין העדות השונות?
תשובה: כיסוי הראש בעת הזכרת ד' הוא סימן ליראת שמים ואין בזה הבדל בין איש לאישה. ופוסקים אחדים דעתם שגם בחורה לא נשואה צריכה לכסות את ראשה בזמן תפילה אלא שנהגו להקל בצעירות שאולי יתקשו בזה, אבל אין סיבה להקל באישה נשואה בין בביתה בין מחוץ לביתה כי חיוב זה הוא מטעם יראת שמים ולא בגלל הרואים.
שאלה: האם יש אסור להיות מתאגרף?: יהודי שהתחיל לחזור בתשובה שאלני האם מותר לו להיות מתאגרף, כי למד שרק דרך נציון ומריבה יש איסור, אך בתחרות אגרוף המטרה זה רק להראות את כוחו?
תשובה: באגרוף עלולות להיות חבלות חמורות אסור לאדם לחבול ולהיחבל גם בהסכמה
שאלה: הכשרת כלים עבור חילוני: יהודי חילוני לחלוטין, אלא שרוצה להתחיל לשמור כשרות, יש לו כלים שקיבל מהוריו שלא שומרים בשר וחלב, רוצה לדעת את המינימום של ההכשרה עד שיקח אותם להגעלה. האם אפשר להגיד לו שהצלחות והסכום לא צריך הכשר? כי השתמשו בהם בכלי שני ומחבת שישים על זה נייר כסף ועל זה יחמם?
תשובה: ב"ה שלו-ם וברכה אפשר להשתמש ב"קר" בצלחות בתנאי שהן נקיות וכן בכפות ומזלגות אולם סכין יש לשפשפו היטיב ב"ברזלית" או לנעוץ 10 פעמים בקרקע ואחר כך טוב לא לחתוך דבר חריף(עיין יורה דעה קכא,ז ופתחי תשובה ט). אפשר להשתמש עם המחבת אבל בשני כיסויים. הרב חגי בר גיורא
שאלה: הכשרה לכלי שבלע טעם בשר וחלב: האם נכון שהרב סובר שאם חיממו במחבת בשר בלי שמן,ואחרי כמה שעות חיממו במחבת מאכל חלבי,שמספיק הגעלה.? ואם כן, למה? הרי הוא בלע איסורא?
תשובה: ב"ה שלו-ם וברכה השולחן ערוך(יורה דעה קכא, ד) פוסק שמחבת צריך ליבון לשאר איסורים. הש"ך סובר שהדין כך גם לגבי בישול בשר בכלי חלבי ביבש. אולם יש חולקים כאשר הבישול היה אחר 24 שעות שמספיק הגעלה אבל תוך 24 שעות נראה שגם החולקים יסיכימו שצריך ליבון(עיין פתחי תשובה ז) הרב חגי בר גיורא
שאלה: קנייה בספירת העומר: 1. רציתי לדעת האם מותר לרכוש רכב יד שנייה בזמן העומר? 2. ורציתי לדעת האם מותר לקנות דברים אחרים כמו בגדים וריהוט בזמן העומר? לפי מנהג ספרדים
תשובה: אין איסור לרכוש כל מה שנצרך בזמן העומר, כי זמן זה שונה מזמן בין המצרים. אמנם אם קניתם ריהוט חדש שמשמח וצריך לברך שהחיינו עדיף להשתמש בו לראשונה בזבת ואז לברך שהחיינו.
שאלה: בחירה חופשית: ו לרב על המענה, לא הבנתי מה הרב עונה לגבי סע א? השאלה נשאלה בהמשך לשאלה "בחירה חופשית בתורת הגר"א"
תשובה: : הרמח"ל כתב שיש שת הנהגות שבהם מנהיג הקב"ה את עולמו. הנהגת שכר ועונש והנהגת היחוד. לכאורה אלו שתי הנהגות סותרות. אחת זה שהקב"ה מנהיג את העולם דרך מעשיו הצלחותיו וכשלונותיו. והנהגת היחוד זו ההנהגה שנובעת מכך שהקב"ה ברא את העולם והוא דואג לקדם אותו גם לא דרך הבחירה החופשית אלא בדרכים נוספות. על כך אומר הגר"א שיש מקרים רבים שהמעשם נובעים מהנהגת היחוד זאת שעין לא חודרת הכל נראה שתלוי בבחירה החופשית של האדם.
שאלה: בית: כשאני שואלת את בעלי שאלות לא נאה לו לענות וכשאני מביעה את דעתי על דברים שמרגיזים אותי אצלו הוא לוקח את עצמו ויוצא מהבית להרבה שעות וחוזר בשעות הלילה המאוחרות תוך כדי שהוא לא עונה לשיחות ואז אני צריכה להתחנן אליו שיחזור לא מקובל עליי בכלל כל העניין הזה ואני אובדת עצות כמו כן אי אפשר לדבר על זה כי יש חוסר בתקשורת בינינו כל דבר שאני רוצה לדבר עליו מעצבן אותו. יש אהבה גדולה בינינו אבל מאד קשה חיי היום יום אני מתוסכלת וכואבת.
תשובה: : בדיוק עתה אני מרפרף על ספר בשם "קצר". שם הספר עומד על כך שיכולה להיות אהבה גדולה בין איש ואישה אולם בנושא התקשורת והדיבור יש קצר נוראי. כל דיבור שנועד לגרום לקשר נוצר לא קשר אלא "קצר " והתרחקות. זהו נושא מאד מוכר וכדאי ללמוד נושא זה וכך מתוך מודעות ללמוד כיצד להפוך את הדיברו המרחיק לדיבור מקרב. את בודאי אישה טובה. אני גם בטוח שבעלך הוא איש טוב לפחות בגלל זה שאת בחרת בו להיות בן זוגך. עתה המשימה כיצד להתגבר על הצמיחה של הקוצים שבאים כתוצאה מדיבור ותקשורת לא נכונים. מציע לכם ללמוד נושא זה. יש על כך ספרים רבים. אם הספרים לא יעזרו מציע לפנות ליועץ שיתן לכם טיפים לתיקון.
שאלה: בעניין המנוע שנתגלה כמזויף: לרב ניר אביב : קראת באתר את תשובתך לגבי המנוע שנתגלה כמזויף שיש כאן מקח טעות, ורציתי לשאול, הרי היום מקובל לעשות לרכב בדיקה מקיפה לפני הקניה במכון רישוי מוסמך, ובבדיקה מגלים תקלות ודברים על הסטורית הרכב כגון תאונות וכדומה, ואם הקונה היה עושה את הבדיקה היו אומרים לו שהמנוע אינו תואם. ושאלתי, מדוע לא נאמר שהקונה שויתר על הבדיקה, מחל על דברים ותקלות שהיה יכול לגלותם בבדיקה? השאלה נשאלה בהמשך לשאלה "מנוע מזויף ברכב"
תשובה: א. לא בכל קניית רכב עושים בדיקה, ורק ברכבים הנקנים במחיר יחסית גבוה משתלם לעשות בדיקה. ב. בוודאי שאין מחילה מצד הקונה על כל מום, ופשיטא שאין מחילה על מום גדול כמנוע מזויף, שהרי האוטו לא עובר טסט ונחשב אינו כשיר כלל לנסיעה, וממש הוי כאומדנא דמוכח למקח טעות. ג. על פי השולחן ערוך כדי שתהיה מחילה מועילה, צריך המוכר לפרט את כל המומים שיש ברכב, עיין סי' רכח סעיף ו'. הרב ניר אביב
שאלה: סעודת יום עצמאות משפחתית בשנת אבל: אני בשנת אבל על אבי עליו ה (נפטר לפני חודשיים) אני נוהגת לארח בביתי את משפחתי (הוריי, אחיי אחיותי ובני משפחתם) כל שנה לארוחת צהריים ביום העצמאות (מנהג משפחתי במשך שנים). שאלתי: האם מותר לנו לקיים ארוחה זו גם השנה? כמובן ללא מוסיקה, האם דברי תורה שיאמרו ע"י המשתתפים (גיס נכד) ישנו את אופי ההתכנסות? (אנחנו משפחה ספרדית)
תשובה: מהשמיים תנוחמי, מותר להזמין קרובי משפחה לחג, (עפ"י צרור החיים רא)
שאלה: מידה כנגד מידה: אשמח שתסביר לי יותר לעומק מזה אומר מידה כנגד מידה. אולי אוכל להבין יותר טוב את התשובה לשאלתי. ב מראש, השאלה נשאלה בהמשך לשאלה "קיום מצוות ומידה כנגד מידה"
תשובה: : כל עשייה שלנו בעולם יש בה כוח יצירה. כוח היצירה שבמעשו זה הצד הגלוי שנראה בפועל בעולם שלנו. אולם מכיון שאנו מאמינים שהעולם שלנו קשור לעולמות העליונים יותר ושהשורש של כל החיות היא האור האלוקי כל מעשה שלנו פועל לא רק את הצד הגלוי שבו אלא גם את הצדדים הפנמיים יותר שיש בכל מעשה. המניע לעשייה שלנו לא רק מניעה את המעשה שיצא מאיתנו אלא היא מנוע להזרמת חיים מאותה מידה שבאה ממנו המעשה. אם יצא מאיתנו מעשה שנבע מחסד אז חוץ ממעשה החסד שיצא לפועל רוח של חסד נולדה בעולם ורוח זו מזרימה עוד הופעות של חסד בעולם. אם אדם עשה מעשה שהרוח שהניעה אותה הוא רוח של קנאה ותחרות אז זו הרוח שממלאת את העולם ונולד בעולם עוד כוח לקנאה ותחרות. הרוח שאדם מוליד היא קודם כל נוגעת בו ומגיעה אליו. וכך של מעשה שלנו שבה מכוח מידה אחת מוליד עלינו עוד מעשים בעלי אותה מידה.
שאלה: ומלכתחילה?: ומלכתחילה היה מותר למכור את הקוקה קולה? השאלה נשאלה בהמשך לשאלה "מכירת קוקה קולה בפסח לגוי"
תשובה: ב"ה שלו-ם וברכה ברור שזה לא חמץ גמור שהרי ניתן למשקה כשרות לפסח. ועוד הרי מדובר במשקה ואם בטל לפני הפסח לא חוזר וניעור בפסח. הרב חגי בר גיורא
שאלה: איסור מסייע: רציתי להתייעץ עד היכן מגיע איסור מסייע? למשל האם מותר לעבוד באבטחה או מקצוע אחר בבתי ספר חילוניים שבעצם על ידי זה אני שותף להעברת תכנים שאינם מותרים על פי ההלכה? או האם מותר לעבוד בתעשיית הנשק שהרי אסור למכור כל נשק לגוי ואז אני שותף לזה? מה הגבול של איסור מסייע?
תשובה: איסור מסייע הוא בעצם מעשה האיסור. אבל מי שעוסק באבטחה אין בו מסייע. וכן העובד בתעשיית נשק שהרוב הולך לישראל מותר, אבל אם רוב הנשק יהיה לגויים יש בזה איסור, אלא אם כן אנו מקבלים נשק שחשוב מאוד לבטחון שלנו ואז מותר בלית ברירה.
שאלה: שילוח הקן בציפורים קטנות: יש לנו ב2 חלונות בבית קו של ציפורים פשוטות וקטנות לא אוכלים אותם, האם נוכל לעשות שילוח הקן בהם?
תשובה: כן, להרים את הביצים או את האפרוחים ולשלח את האם ע"י רעש. לפני שמפריח יברך "על שילוח הקן" ולא יגע בביצים אלא בקן עצמו כי אחרת האם לא תיגע בביצים, היא מריחה אם מישהו נוגע בביצים.
שאלה: סנדק לברית מילה : נולד לנו בן זכר, האם יש מניעה שאדם הנשוי לגויה יהיה הסנדק של הילד?
תשובה: מי שנשוי לגויה לא ראוי להיות סנדק הוא פרש מבריתו של אאע"ה שנועדה בין היתר לשמור על זרעו שימשיכו את השושלת ולא ישאו נשים נוכריות
שאלה: כשרות: לכבוד הרב שאלה על תבניות אפיה - בטעות אפיתי בשר בתנור ובו בזמן היתה בו תבנית חלבית ( לא הונח בה בשרי רק היתה שם ), מה דין התבנית? שאלה נוספת - בבוקר אפיתי בתנור מאפה בשרי אך בעלי היקר אפה בטעות בערב ( לאחר כ12 שעות ) מאפה חלבי, מה דין התבנית ( קרמיקה )?
תשובה: ב"ה שלו-ם וברכה אם אדים( רטיבות) בשריים נגעו בתבנית צריך להכשיר אותה. אם הכשרתם את התנור בחום מקסימלי של התנור לפני חימום חלבי יש מקלים. הרב חגי בר גיורא
שאלה: נדר בהדלקת נרות שבת: לכבוד הרב בנוגע להדלקת נרות שבת עברנו דירה מירושלים לגוש עציון לפני מספר חודשים. חשבתי שזמן כניסת השבת שם הוא כמו בירושלים והמשכתי להדליק נרות מוקדם יותר עד שהתברר לי שלא הייתי צריכה לנהוג כך.האם אני יכולה להמשיך ולהדליק לפי זמן כניסת השבת המקובל או שיש בכך משום נדר הזקוק להתרה?
תשובה: אינך זקוקה להתרה הואיל ולא התכוונת לקבל על עצמך הנהגה מיוחדת טובה אלא בטעות נהגת כך.
שאלה: תולעים בלימון: יש לי עץ לימון בגינה. לא ריססתי אותו בשום חומר. האם וכיצד אני צריך לבדוק אותו מתולעים? יובל
תשובה: וברכת ד' צריך לראות שאין עליו כנימות מבחוץ, אם יש כדאי לשטוף במים ולשפשף בסקוצ' הן יורדות בקלות. אין לחוש לתולעים בפנים, אלא א"כ ישנה נגיעות חיצונית. שבת הרב יהודה הלוי עמיחי מכון התורה והארץ כפר דרום אשקלון
שאלה: 100  וודאות בפסיקת ההלכה: האם צריך 100 וודאות בשביל לפסוק הלכה? למשל אם יש סבירות גבוהה שההלכה היא "איקס" האם זה מספיק בשביל לפסוק שההלכה היא אכן "איקס"? השאלה נשאלה בהמשך לשאלה "פסיקת הלכה עצמאית על פי לימודי"
תשובה: לשואל, הלכה איננה מדע מדויק ואין בה הוכחות של 100. כבר כתב על כך הרמב"ן (בהקדמתו לספר 'מלחמות ה'', בו השיב על טענות הרז"ה כנגד הרי"ף): "ואתה המסתכל בספרי, אל תאמר בלבבך כי כל תשובתי על הרב רבי זרחיה כולן בעיניי תשובות ניצחות ומכריחות אותך להודות בהם על פני עקשותך, ותתפאר בהיותך מספק   מטיל ספק ב  אחת מהן על לומדיה, או תטריח על דעתך להכנס בנקב המחט לדחות מעליך הכרח ראיותי. אין הדבר כן, כי יודע כל לומד תלמודנו שאין במחלוקת מפרשיו ראיות גמורות, ולא ברוב   בדרך כלל  קושיות חלוטות, שאין בחכמה הזאת מופת ברור כגון חשבוני התשבורות   מתמטיקה  ונסיוני התכונה  אסטרונומיה. אבל נשים כל מאודנו ודיינו מכל מחלוקת בהרחיק אחת מן הדעות בסברות מכריעות, ונדחוק עליה השמועות   נראה שהסוגיה דחוקה יותר על פיה, ונשים יתרון הכשר לבעל דינה מפשטי ההלכות והוגן הסוגיות עם הסכמת השכל הנכון, וזאת תכלית יכלתנו וכוונת כל חכם וירא האלקים בחכמת הגמרא". כלומר, גם כאשר יש מקום לסברה הנגדית, אם הפוסק סבור שהדעה שהוא אוחז בה מסתברת יותר ומתאימה יותר לפשט המקורות - הוא יכול לסמוך עליה. עדיין יתכן שהוא יעדיף להחמיר למעשה כמו הדעה הנגדית, בפרט אם מדובר בשאלה של איסור דאורייתא ואם אין צורך מעשי דוחק לנקוט לקולא, אבל מעיקר הדין יש ללכת על פי מה שנראה יותר מסתבר.
שאלה: השם רהב לתינוק: כבוד הרב בע"ה אלד בן, אני ובעלי אוהבים מאוד את השם רהב. השם מוזכר בתנ"ך כשר הים. מהשורש מרהיב-דבר מדהים. האם השם ראוי?
תשובה: לא נראה לי כי זהו שם בעל משמעות של גאוה והוא שם של מצרים. לכן כדאי שתחשבו על שם אחר ותצליחו.
שאלה: אכילת בשר אדם: ערב טוב הרב האם אדם האוכל את עור הבשר הכמעט תלוש מהאצבע עובר איסור ואם כן האם האיסור מהתורה או מדרבנן? ב מראש
תשובה: ישנם דיעות בין הראשונים על איסור אכילת בשר אדם, יש הסוברים שהוא מהתורה אבל לכל הדיעות זה מגונה ולא ראוי בכלל.
שאלה: המרחם כי לא תמו רחמיך.??: בהמשך לשאלה הקודמת - למה באמת אנחנו אומרים בתפילת מודים "הטוב כי לא כלו רחמיך והמרחם כי לא תמו חסדך". היה צריך להיות המרחם כי לא כלו רחמיך והטוב כי לא תמו חסדיך", שכן דרך הטוב לעשות מעשי חסדים ודרך המרחם לעשות מעשי רחמים. השאלה נשאלה בהמשך לשאלה "המרחם כי לא כלו רחמך"
תשובה: בספר "עולם התפילות" של הרב מונק הוא מסביר עניין זה. החסד הוא יותר מהרחמים. שהרחמים ממתיקים את דינו של האדם אבל לא מביאים לידי וויתור גמור על העונש. לעומת זאת, החסד הוא לפנים משורת הדין. ועוד, שהרחמים הם לאחר עשיית הרע ובזמן הצרות ואילו חסד יכול להיות גם לפני ובכל זמן ועת. אנחנו מודים לקב"ה ("הטוב") שלא נגמרו רחמיו והם מתחדשים כל הזמן ממידת החסד שלו.
שאלה: אמירת קדיש על ישראל כשאין חיוב: אני מתפלל במניין בו לעיתים אין אף חיוב שיגיד קדיש. האם יש עניין ליתום שאינו בשנת אבל לומר את הקדיש לאחר אין כאלוקינו כדי שהציבור ישמע קדיש זה וישמע את הברכו? שמעתי שכך נוהגים בספרדים ורציתי לדעת אם הדבר מבוסס.
תשובה: כן, רצוי לומר קדיש כי לדעת האר"י הק' קדיש מועיל גם אחרי שנת אבל, ואפשר לכוון גם על אלה שאין להם בנים שיאמרו עליהם קדיש.
שאלה: דיני האבלות בימי ספירת העומר: יש לי כמה שאלות בנוגע לימי עומר. 1. יש לי שאלה חשובה מאוד בעניין העומר: חברה שלי מתחתנת והיא סגרה שמלה ויש לה מדידה לשימלה בתאריך ביום הזיכרון האם זה ר ללכת? 2. האם אפשר לקנות בגדים חדשים ולא ללבוש אותם בזמן העומר? 3. אם יש לבן של חברה שלי יום הולדת ואני מוזמנת אני יכולה ללכת? ואם כן האם אפשר לקנות בתור מתנה בגדים לילד בן שנתיים? 4. אני נמצאת במכון כושר ויש שם בריכה לשם ספורט האם אני יכולה לשחות?
תשובה: לשואלת, מנהגי האבלות בחלק מימי ספירת העומר, לציון פטירתם של תלמידי רבי עקיבא, אינם חמורים כמו דיני האבלות על חורבן בית המקדש בימי "בין המצרים" (חודשי תמוז-אב). לכן: 1. מדידת שמלה מותרת, בוודאי לצורך חתונה. 2. מעיקר הדין מותר לקנות בגדים חדשים וגם ללבוש אותם בימים אלו (משנה ברורה סי' תצג סק"ב). יש שנהגו להחמיר שלא לקנות בגד משמח שמברכים בקנייתו "שהחיינו" (יביע אומר ח"ג או"ח סי' כו), ולדעתם המנהג הוא גם שלא לקנות בגדים אפילו אם אין לובשים אותם כעת (כמבואר בדבריו שם, אות ד), אבל כשיש בדבר צורך מיוחד, כגון הכנות לחתונה קרובה וכדומה, מותר. 3. יום הולדת, אם אין בו מוזיקה רועשת וריקודים אלא חגיגה סולידית, מותר (משנ"ב שם סק"ג). קניית בגדים בתור מתנה מותרת, כי אינו מברך "שהחיינו" וגם מבחינתך יש בזה צורך של נימוס להביא משהו. 4. מותר לשחות בימים אלו.
שאלה: יום חסר בספירת העמר: ערב אחד שכחתי לספור ונזכרתי בכך רק בערב אחריו בזמן שבין צאת הכוכבים הרגיל לצאת הכוכבים של רבנו תם ואז ספרתי ללא ברכה את היום שהיה ולאחר צאת הכוכים של רבנו תם ספרתי ללא ברכה את היום החדש ומאז כבר כמה ימים אני סופר ללא ברכה ולא שכחתי אף יום. האם יש מקום להמשיך לספור כי לפי רבנו תם זה נחשב בין השמשות ולכן יש פה ספק ספיקא לקולא וכו.
תשובה: אם אתה נהג כר"ת אתה יכול להמשיך לברך. אך אם לא, אל תברך
שאלה: קריעה על יהודי מומר: ראיתי שהרב סובר,שאדם שהיה נשוי לגויה ונפטר,לא יושבים עליו שבעה,האם גם יהיה אסור לקרוע עליו,בגלל בל תשחית של החולצה?
תשובה: אכן כן
שאלה: ספק בקופסאות פלסטיק: הרב. יש לנו בבית שתי קופסאות פלסטיק, אחת לבשר ואחת לחלב. הקופסאות בעלות מכסה ושימשו לחימום אוכל במיקרוגל. על קופסה אחת כתוב גם על המכסה וגם על גוף הקופסה "חלבי" ועל הקופסה השניה לא כתוב דבר. מדי פעם הכיתוב נמחק וכותבים מחדש. אתמול אשתי שמה לב שצבע המכסה של הקופסה עליה כתוב "חלבי" תואם לצבע הקופסה הבשרית ואילו צבע המכסה של הקופסה הבשרית אינו תואם לאף אחת מהקופסאות. יש לנו רק שתי קופסאות מסוג זה בבית. חששנו הוא שמה באחת הפעמים שהכיתוב נמחק החלפנו בין המכסים, אנו לא בטוחים בכך כיוון שאנו לא זוכרים מה היה צבע המכסים המקורי. מה עלינו לעשות?
תשובה: לעשות הגעלה במים רותחים לכול הכלים שאתם מסופקים בהם
שאלה: דיני ממונות : בראש ובראשונה תברכו על הפעילות המבורכת לזיכוי הרבים, ובירכת קיץ בריא, יש לי שלושה שאלות בדיני ממונות אשמח לקבל את תשובתכם, א. אני גר בדירה שכורה, ובחדר אמבט נימצא מכונת הכביסה והמייבש אך אין חור בקיר ליציאת האדים של המייבש ובעת הפעלתו האדים מתפזרים באמבט ויתכן וזה מה שגורם ליובש בקיר. למניעת היובש על הקירות, ולקרת הניקיונות, ולאחר צביעת האמבט לפסח הצעתי לבעל הדירה לקדוח חור בקיר עם מכונה מיוחדת של 4 צול, הוא הסכים והכווין אותי איפה לעשות את החור, ניגשתי לטמבור מהשכיר את המכונה הוא נתן לי הצעת מחיר של 350 ש"ח, אמרתי לבעל הדירה את העלות הוא השיב לי כי גם הוא צריך כמה חורים בבית שלו לצורך התקנת מזגנים, ואמר לי כי אם אי יעשה גם לו את החורים (בקוטר 4 צול) הוא מוכן לשלם את עלות ההשכרה של ה350 ש"ח, אך לאחר מיכן הוא אמר לי כי החורים שהוא צריך הם בקוטר של 2 צול, ביקשתי מהטבור בנוסף את הקודח המתאים וזה בתוספת ת של 70 ש"ח שזה כלל עוד כמה ברגים לצורך הקידוח, נוצר מחלוקת בינינו בעל הדירה לא מוכן לשלם את ההפרש, כמובן שעשיתי את כל החורים והחזרתי את המכונה לטמבור לאחר מיכן. השאלה היא האם אני יכול לחייב את בעל הדירה בהפרש של ה70 ש"ח? ב. אני משלם לבעל הדירה חשמל שאני צורך לפי חישוב של מונה, והמונה נימצא בדירה נוספת שהוא משכיר, אך בחודש פברואר יצא לי יותר מכפול ממה שאני משלם בדרך כלל על החשמל, לאחר החישוב של בעל הדירה והת הוא בא אלי שעשה טעות בחישוב ומגיע לו עוד 100 ש"ח. השאלה היא האם אני צריך לשלם לו את ההפרש של ה100 ש"ח? ג. כפי שציינתי יש מונה חשמל לדירה שאני שוכר אך החשבונות לא נראים לי הגיוניים גם כששהייתי בחול הגיע לי חשבון גדול של חשמל אף שהיה באותה החודש משימוש פחות, וניראה לי שהשעון לא מראה רק את השימוש שלי בלבד. השאלה היא האם אני יכול לחייב את בעל הדירה להתקין מונה חשמל אצלי בבית בלוח שלי שאני יראה וידע כמה השתמשתי ולפי זה לשלם? ב מראש
תשובה: בדיני ממונות אי אפשר לפסוק בלא לשמוע את שני הצדדים. אך ניתן ללמד הלכה לפי טענותיך. אין לראות בזה פסק הלכה המחייב את שני הצדדים. א.נראה לענ"ד שאם הוא שינה את הצורך בגודל החור לגודל אחר, לאחר ששכרת את המקדחה המיוחדת, יהיה עליו לשאת בהפרשי השינוי מאחר ואתה פעלת בשליחותו. והמשלח צריך לשאת בהוצאות השליחות - כל עוד הם סבירות (חושן משפט סימן קפ"ב סעיף ג' רמ"א שם.) ב.אינני רואה כאן שאלה הלכתית- יש לברר את המציאות ג.הסיכום ביניכם בעת השכרת הדירה- הוא המחייב, ויש לבדוק מה סוכם בינכם בעת חתימת חוזה השכירות, אלא אם כן יש חוק ומנהג מדינה המחייב אותו לשים מונה ביחידת הדיור שאתה שוכר.
שאלה: תנור שבושל בו מאפה חלבי כשהייתה בו תבנית בשרית: יש לנו תנור עם תא אחד שבו אנחנו משתמשים בעיקר לחלבי מלבד מקרה אחד לפני כמה חודשים בו בישלנו בו משהו בשרי בתבנית בשרית (כמובן בהקפדה על ההלכה). אתמול בישלנו בתנור פיצה כשהתבנית הבשרית הייתה בו בטעות וגם הרשת החלבית (עליה הייתה הפיצה). מה דין התנור? התבנית הבשרית שלא בושל בה כבר כמה חודשים? והרשת החלבית? מראש!
תשובה: ב"ה שלו-ם וברכה התנור והפיצה כשרים. אם היה גם מגע בין הפיצה גבינה לתבנית יש להכשירה בליבון חמור ואם לא היה מגע מספיק ליבון קל(כאשר התבנית ממתכת בלי ציפוי). הרב חגי בר גיורא